DONJI  STROJ  PUTEVA 


Predavanje  8 


Prof.Dr  Dragan  Mihajlović 


DONJI  STROJ  PUTEVA 


Put  kao  građevinski  objekat  dijeli  se  na 

• Donji  stroj  puta  (trup  puta  i objekti  na  putu) 

• Gornji  stroj  puta  (kolovozna  konstrukcija) 

• Oprema  puta 

Donji  stroj  puta  je  onaj  dio  konstrukcije  koji  ima  zadatak  da,  preko  oformljene  ravne 
površine,  prenosi  saobraćajno  opterećenje  na  tlo.  Ujedno  ima  funkciju  nivelacionog 
regulatora  odnosa  sa  okolinom.  Donji  stroj  se  najčešće  gradi  u prirodnom  tlu  i od 
prirodnih  materijala,  pa  se  radovi  na  njegovoj  izgradnji  svrstavaju  u grupu  zemljanih 
ili  takozvanih  geotehničkih  radova.  Ovim  pojmom  obuhvaćeni  su  radovi  na  iskopu, 
transportu  i ugradnji  zemljanog  i drugog  materijala  radi  stvaranja  stabilne  noseće 
konstrukcije  saobraćaja. 


Donji  stroj  čine: 

• podtlo, 

• zemljani  trup  i 

• vještački  objekti. 


Podtlo  je  prirodno  tlo  pripremljeno  za  fundiranje  trupa  puta  (u  slučaju  nasipa), 
odnosno  za  neposredno  prenošenje  opterećenja  sa  gornjeg  stroja  na  podlogu  (u 
slučaju  useka).  Završni  sloj  podtla  se  naziva  posteljica. 

Zemljani  trup  (trup  saobraćajnice)  je  vještačka  konstrukcija  čiji  je  zadatak  da 
obezbjedi  stabilnost  gornjeg  stroja  i kontinuitet  nivelete.  Gradi  se  od  prirodnih 
materijala  po  odgovarajućim  geotehničkim  kriterijumima.  Može  biti  izveden  u obliku 

• nasipa, 

• usjeka  i 

• zasjeka. 

Objekti  u donjem  stroju  su: 

• Propusti 

• Mostovi 

• Vijadukti 

• Tuneli 

• Potporni  i obložni  zidovi 

• Drenaže  i odvodni  jarci 

• Galerije 


POSTELJICA 


Posteljica  predstavlja  temelj  kolovozne  konstrukcije.  Ona  je  u usjeku  od  prirodnog  tla 
dok  je  u nasipu  od  prirodnog  tla  transportovanog  iz  usjeka  ili  iz  pozajmišta  u okolini 
trase. 

Posteljice  su  klasifikovane  u tri  tipa: 

Čvrstoća  slabo  nosivih  posteljica  može  biti  poboljšana  mehanički  ili  hemijski. 
Mehanički  postupak  se  sastoji  od  poboljšavanja  granulometrijskog  sastava  temeljnog 
tla  i njegovog  sabijanja.  Dubina  sabijanja  tla  u posteljici  je  od  15  do  30  cm. 

Hemijski  postupak  se  ogleda  u dodavanju  veziva  kao  što  su  cement,  kreč,  pepeo,  itd. 


Tip  posteljice 

USJEK 

Pločasti  propust 


Zasvedeni  propust 

Mostovi  i vijadukti 

SLOBOONI  PROFIL  PUTA  U TUNELU 

PRESEK  DVOSPRATMOG  TUNELA  U SAN  FRANCISKU 


UGRADNJA  ZEMLJANIH  MATERIJALA 


Zemljani  se  materijali  ugrađuju  u: 

- nasipe  i kolovozne  konstrukcije  za  puteve, 

- nasipe  i podloge  za  temelje  objekata, 

“Ugraditi”,  znači  najčešće  materijal  razastrijeti  po  pripremljenoj  podlozi  i zbiti  ga 
valjanjem  u sloj  određene  debljine.  Na  takav  se  sloj  treba  moći  ugraditi  novi  sloj. 
Zbijanjem  se  zemljanom  materijalu  daju  bolje  mehaničke  osobine  tj.  veća  krutost  i 
čvrstoća.  Nisu  svi  materijali  tla  jednako  pogodni  za  ugradnju,  međutim,  često  se 
isplati  koristiti  zemljani  materijal  koji  je  slabije  ugradljiv,  a bliži  je  mjestu  ugradnje 
nego  bolji  iz  udaljenog  nalazišta,  jer  su  transportni  troškovi  vrlo  veliki. 

Zato  treba  detaljno  ispitati  razna  nalazišta  materijala  u blizini  gradilišta. 

U prikladne  materijale  za  nasipanje  spada  većina  prirodnih  zrnatih  materijala,  ali  i 
određeni  otpadni  proizvodi,  kao  što  su  odabrana  jalovina  iz  ugljenokopa  i leteći 
pepeo. 

Pojedini  koherentni  materijali  mogu  biti  prikladni  za  ugradnju,  ali  zahtijevaju  poseban 
tretman.  Kriteriji  za  izbor  materijala,  koji  je  prikladan  za  nasipanje,  zasnivaju  se  na 
postizanju  odgovarajuće  čvrstoće,  krutosti  i vodopropusnosti  nakon  zbijanja.  Pri 
tome  se  mora  uzeti  u obzir  svrha  nasipanja  i zahtjeve  moguće  konstrukcije  koja  će 
se  izgraditi  na  nasutoj  podlozi. 


suha  gustoća,  pd  [t/m3] 


Ugradljivost  zemljanih  materijala  se  ispituje  na  uzorcima  u laboratoriju  i na  probnim 
poljima  na  terenu.  “Najpopularniji”  način  ispitivanja  ugradljivosti  je  Proktorov  opit.  U 
tom  se  opitu  uzorci  zbijaju  s kontrolisanom  energijom  i određuje  se  vlažnost  koja 
daje  maksimalnu  gustoću  tla.  Iskustvo  je  pokazalo  da  se  materijal  različito  zbija  za 
razne  vlažnosti  i energije  zbijanja.  Energija  zbijanja  bi  trebala  odgovarati  energiji 
ugradnje  raznih  mašina  za  zbijanje  na  terenu.  R.R.Proctor  je  standardizirao 
postupak  ugradnje  uzoraka  u laboratoriju  koji  je  približno  odgovarao  (prema 
iskustvu)  tadašnjim  mašinama  (krajem  tridesetih  godina).  Mašine  su  vremenom 
imale  sve  veću  masu,  pa  je  kasnije  standardizovan  i tzv.  modifikovani  Proctorov 
opit,  s većom  energijom  zbijanja. 

Budući  da  materijal  pri  zbijanju  uvijek  ima  određenu  vlažnost,  zbijanjem  se  zapravo 
“istjeruje”  zrak  iz  pora. 

vlažnost  zbijanja  [%] 


1 . Dobro  graduirani  krupnozrni 
materijal  sa  dosta  prašine  i 
gline 

2.i  3.  čisti  pijesak 
4.  i 8.  prah 

6.  i 9.  niskplastična  glina 

7.  i 10.  visokoplastična  glina 


U putogradnji  је  uobičajeno  ispitivanje  i čvrstoće  materijala  tzv.  CBR  opitom  kojim  se 
određuje  kalifornijski  indeks  nosivosti  tla  (California  bearing  ratio),  a u pravilu  se 
upotrebljava  kod  kolovoznih  konstrukcija. 

Rezultati  Proktorovog  opita  i terenskih  ispitivanja  (ploča  i sl.)  služe  za  određivanje 
tehničkih  uslova  za  ugrađivanje  zemljanih  materijala. 

- Opit  kružnom  pločom  je  druga  metoda,  kojom  se  vrši  ispitivanje  deformacija 
ugradjenog  sloja  na  taj  način  što  se  u jednakim  vremenskim  intervalima  utvrdjuje 
prodiranje  u ugradjeni  sloj  ploče  odredjenog  prečnika,  pri  odredjenim  specifičnim 
pritiscima,  koji  se  povećavaju  u odredjenim  vremenskim  intervalima.  Na  ovaj  način 
dobija  se  tzv.modul  stišljivosti  ugradienoa  sloia. 

Zbijanjem  treba  postići 
95  do  98%  maksimalne 
gustoće  dobivene 
Proktorovim  opitom. 

DEBLJINE 

SLOJA 

(cm) 

GLATKI 

VAUCI 

1 do  18,0 

kamena  podloga.  drobljenac, 
zaalađivaaje  površma 

15  do  45 

JEŽEAT 
bodlje  15-20cm 

3,0'  do  20,0 

koherentni  materijali 

15  do  25 

VAUCI  S 

GUMENIM 

KOTAĆIMA 

8,0  do  50,0 

koherentni  i nekohereiitni  mateiijali 

20  do  50 

\TBRACUSKI 

GLATKI 

VAUCI 

1,0  do  15,0 

nekoherentni  materijali  i nasipi  od 
knipnog  drobljeuca 

60  do  2000 

\TBRACIJSKI 

JEŽE\T 

5,0  do  15,0 

sitnozmi  niaterijah  i koherentni 
materijali 

do  50 

\TBRACIJSKE 

PLOĆEI 

EKSPLOZn-’NI 

MALJEVI 

mali  strojevi 

razni  materijali  (manje  količine 
radova) 

10  do  40 

ISKOP 


Iskopom  tla  nastaje  usjek  ili  zasjek. 

Prvi  korak  u svakom  iskopu  je  skidanje  humusa.  Humus  je  površinski  sloj  tla 
debljine  od  0-15  cm  u kojem  se  nalazi  korijenje  niskog  raslinja.  On  se  najčešće 
odlaže  za  kasniju  u potrebu  u oblaganju  nasipa. 

Tlo  kao  materijal  javlja  se  u dvije  skupine  građevina  na  površini  tla.  Građevine  koje 
su  izvedene  u samom  tlu  - usjeci  i zasjeci  i građevine  kojima  je  tlo  materijal  od 
kojeg  su  izgrađene  - nasipi. 

Iskopi  se  mogu  vršiti  i sa  namjerom  ugradnje  iskopanog  tla  u nasipe.  Pri  masovnoj 
izgradnji  nasipa,  potrebno  je  za  nabavku  materijala  namjenski  otvoriti  pozajmište. 
Pozajmište  je  dio  terena  na  kojem  je  dozvoljen  iskop  tla,  a tlo  je  takvog  kvaliteta  da 
može  ugradnjom  postići  osobine  koja  se  traže  od  građevine  u koju  će  biti  ugrađeno. 


ISKOP 


Kategorije  za  široki  iskop  u putogradnji 


Iskop  u materijalu  A kategorije 

Pod  materijalom  A kategorije  podrazumijevaju  se  svi  tvrdi  materijali,  gdje  je 
potrebno  miniranje  cijelog  iskopa.  U tu  grupu  spadaju  sve  vrste  kompaktnih  stijena, 
u zdravom  stanju,  uključujući  i eventualne  tanje  slojeve  rastrošenog  materijala  na 
površini,  ili  takve  stijene  s mjestimičnim  gnijezdima  ilovače  i lokalnim  trošnim  ili 
zdrobljenom  zonama. 

Iskop  u materijalu  B kategorije 

Pod  materijalom  B kategorije  podrazumijevaju  se  miješani  kameni  i zemljani 
materijali,  gdje  je  potrebno  djelomično  miniranje,  a veći  se  dio  iskopa  obavlja 
direktnim  mašinskim  radom  (rijanjem).  U ovu  grupu  spadali  bi:  flišni  materijali 
uključujući  i rastrošeni  materijal,  homogeni  lapori,  trošni  pješčari  i mješavine  lapora 
i pješčara,  većina  dolomita  (osim  vrlo  kompaktnih),  raspadnute  stijene  na  površini 
u debljim  slojevima  s miješanim  raspadnutim  zonama,  jako  zdrobljeni  krečnjak,  sve 
vrste  škriljaca,  neki  konglomerati  i slični  materijali. 

Iskop  u materijalu  C kategorije 

Pod  materijalom  C kategorije  podrazumijevaju  se  svi  materijali  koje  nije  potrebno 
minirati,  nego  se  mogu  kopati  direktno,  upotrebom  pogodnih  mašina.  Ovdje  bi 
spadali  vezani  zemljani  materijali:  sve  gline  visoke  do  niske  plastičnosti,  prašinasto 
tlo;  kao  i nevezani  materijali:  pijesci,  pjeskoviti  šljunci,  prirodne  kamene  drobine  i 
slični  materijali. 


NASIP 


To  je  zemljani  objekat  koji  se  gradi  nasipanjem  zemlje  i nabijanjem  iste 
odgovarajućim  mehaničkim  oruđima.  Nasip  se  uvijek  izvršava  u slojevima 
čija  debljina  zavisi  od  uslova  sabijanja,  vrste  materijala  i primjenjene  mehanizacije. 
Slojevi  koji  se  nanose  su  horizontalni,  uz  neophodan  nagib  za  odvodnjavanje. 
Materijal  ne  smije  da  sadrži  organske  materije. 

Zbijenost  koherentnih  materijala  najbolje  se  postiže  zbijanjem  pod  uslovom  da 
imaju  tzv.  optimalnu  vlažnost.  Ugradjivanje  se  vrši  bradavičastim  valjkom  - 
ježom.  Materijali  sa  većim  procentom  krupnijih  zrna  mogu  se  dobro  sabijati  i 
pneumatskim  valjcima.  Završna  faza  zbijanja  je  ravnanje  glatkim  statičkim 
valjcima.  Umesto  teških  statičkih  valjaka  u zadnje  vrijeme  se  primenjuju  lakši 
vibrovaljci. 

Prije  početka  izrade  nasipa  treba  izvesti  propuste  i zaštitne  rigole  ili  jarkove. 
Zbijenost  nasipa  kontroliše  se  po  završenoj  izradi  svakog  sloja,  uglavnom 
metodom  Proktora  i kružnom  pločom. 

Nasipi  su  građevine  koje  mogu  biti  samostalne,  mogu  biti  podloga  građevinama  ili 
njihov  sastavni  dio.  Tada  su  to  građevine  koje  podliježu  zahtjevima  u pogledu 
čvrstoće,  stabilnosti  i trajnosti. 


ISTRAŽNI  RADOVI 

Istražni  radovi  služe  za  utvrđivanje  rasporeda,  debljine  i osobina  slojeva 
pojedinih  vrsta  najmlađih,  kvartarnih  naslaga,  ispod  površine  tla,  na  kojem  je 
predviđeno  izgraditi  građevinu.  Ovaj  dio  istražnih  radova  je  naročito  važan  za 
onaj  dio  lokacije  na  kojoj  će  se  izvoditi  iskopi,  odnosno  nasipi. 


Nivo  istražnih  radova 

Namjena 

Prethodni  istražni  radovi 

Osnovni  podaci  o tlu  koji  služe  za: 

- Izbor  odgovarajuće  vrste  građenja 

- Izbor  najpovoljnije  lokacije  ili  trase 

- Idejna  rješenja  temeljenja 

- Podloga  za  program  detaljnih 
istražnih  radova 

Detaljni  istražni  radovi 

Detaljni  podaci  o tlu  potrebni  za 
projektovanje,  proračun  i 
dimenzioniranje  svih  potrebnih 
elemenata  glavnog  projekta 

Dopunski  istražni  radovi 

Izvode  se  prema  potrebi  za  pojedinačne 
građevine  ako  postojeći  podaci  nisu  bili 
dovoljni 

STABILIZACIJA 


To  je  svaki  tehničko-tehnološki  postupak  kojim  se  poboljšavaju  ugradljivost  i 
karakteristike  materijala  pri  promjenama  vlažnosti,  dejstvu  atmosferskih 
uticaja  i opterećenja.  Efekti  stabilizacije  zavise  od  vrste  materijala,  porijekla, 
stepena  plastičnosti,  granulometrisjkog  sastava,  vrste  upotrebljenogsredstva 
za  stabilizaciju  i namjene  stabilizovanog  materijala.  Razlikujemo  mehaničku  i 
hemijsku  stabilizaciju. 

Kod  hemijske  stabilizacije  kao  dodaci  prirodnom  tlu  ili  stijeni  upotrebljavaju 
se: 

• Cement 

• Bitumen 

• Kreč 

• Leteći  pepeo,  granulisana  zgura 

• Sintetičke  smole 


Mehanička  stabilizacija  se  obavlja  bez  dodavanja  novog  agregata,  samo 
istiskivanjem  tečnosti  i vazduha  iz  pora  tla. 


Cementna  stabilizacija 

Koristi  se  za  poboljšanje  hemijskih  i fizičkih  karakteristika  prirodnog  tla  čime  se 
smanjuje  plastičnost  i stišljivost  a povečava  nosivost. 

• Debljina  sloja  od  15  do  25  cm 

• Portland  cement  od  0,5  do  15%  po  masi 

• Količina  vode  od  10  do  15%  po  masi 

Nosivost  cementom  stabilizovanog  tla  je  najmanje  tri  puta  veča  od  šljunkovito- 
pjeskovite  podloge  iste  debljine. 

Bitumenska  stabilizacija 

• Debljina  sloja  od  10  do  25  cm 

• Količina  bitumena  2 do  4% 

• Količina  vode  10  do  15%  po  masi 

Najjednostavniji  način  je  razastiranje  emulzije  ili  razređenog  bitumena  preko 
zemljanih  površina  (4,5  lit/m2)  koji  se  penetriše  u tlo  i stabilizuje  ga. 

Krečna  stabilizacija 

To  je  alternativa  stabilizaciji  cementom 
Količina  kreča  3 do  10%  po  masi 
Voda  samo  za  hidratizaciju  kreča 


Mehanička  stabilizacija  se  primjenjuje  kod  nekoherentnih  materijala  nepovoljnog 
(jednolikog)  granulometrijskog  sastava,  koji  kao  takav  nije  stabilan.  Mehanički 
stabilizovan  materijal  tla  predstavlja  homogenu  mješavinu  odabranog  lokalnog 
materijala,  prirodnu  ili  pripremljenu  mješavinu  sastavljenu  pretežno  od  kamena, 
šljunka  ili  pijeska  i dijela  mineralnog  veziva  (prašinasto-glinovita  frakcija).  Pri  tome 
krupnija  kamena  frakcija  predstavlja  skeletnu  (nosivu)  komponentu,  a sitnozrna 
prašinasto-glinovita  frakcija  je  tzv.  "mehaničko  vezivo". 

Princip  mahaničke  stabilizacije  materijala  je  da  se  materijalu  nepovoljnog, 
jednolikog  granulometrijskog  sastava  koji  kao  takav  ne  može  biti  stabilan  dodaje 
drugačiji,  sitniji  ili  krupniji  zrnati  materijal  čime  mu  popravljamo  granulometrijski 
sastav.  Nakon  miješanja  takav  je  materijal  neophodno  i zbiti  čime  mu  povećavamo 
gustoću  te  dobivamo  mehanički  stabilan  sistem  sa  velikim  unutrašnjim  trenjem. 

Najjednostavniji  postupak  izrade  mehaničke  stabilizacije  je 
takozvano  "šlemanje".  Na  gradilištima  se  dosta  često 
primjenjuje  kao  nužna  mjera  u slučajevima  kada  se 
površina  nestabilnog,  živog  zrnatog  kamenog  materijala  ne 
da  zbiti  ili  ne  može  ostati  stabilna  pod  saobraćajem.  U 
takvim  se  slučajevima  površina  materijala  posipa  pijeskom, 
oštrim  drobljenim  kamenim  materijalom  ili  sličnim 
materijalom  i uvalja.  Na  taj  se  način  stvarno  stabilizuje 
samo  plitka  zona  sloja,  koja  ipak  na  neki  način  osigurava 
kompaktnost  materijala  koji  se  nalazi  ispod  nje. 


Kod  prave  mehaničke  stabilizacije  potrebno  je  potpuno  miješanje  osnovnog  i 
dodatnog  materijala  u sloju  određene  debljine,  npr.  20  cm.  Pri  tome  je  potrebno  na 
osnovu  prethodnih  ispitivanja  granulometrijskih  sastava  odrediti  optimalan  sastav 
komponentnih  materijala  tj.  potrebna  količina  u kilogramima  po  jedinici  površine  za 
određenu  debljinu  sloja,  dodatnog  materijala,  krupnijeg  ili  sitnijeg  od  osnovnog 
materijala. 

Isto  tako  određuju  se  Proctorovi  elementi  mješavine  (optimalna  vlažnost, 
maksimalna  suha  prostorna  masa)  pomoću  Proctorovog  opita. 

Uobičajeno  se  primjenjuje  tehnologija  izrade  na  licu  mjesta  koja  obuhvaća: 

• pripremu,  planiranje  osnovnog  materijala  kojega  se  želi  mehanički  stabilizirati, 

• navoženje  sloja  dodatnog  materijala  jednolične  debljine, 

• mješanje  koje  se  obavlja  rotofrezerima 

• regulisanje  vlažnosti  tako  da  bude  u optimalnim  granicama 

• zbijanje  sloja  vibracijskim  sredstvima  za  zbijanje 

• kontrolu  zbijenosti. 

Zbijenost  se  kontroliše  pomoću  poređenja  stvarne  suhe  prostorne  mase  određene 
volumetrom  i maksimalne  suhe  prostorne  mase  određene  Proctorovim  opitom 
(stepen  zbijenosti). 


Stabilizacija  tla  zbijanjem 

Zbijanje  zrnastog  kamenog  materijala,  bez  promjene  granulometrijskog  sastava 
osnovnog  materijala  uobičajeni  je  postupak  pri  izgradnji  puteva  i ne  smatra  se 
postupkom  koji  bi  se  trebao  svrstati  u stabilizacijske.  Ali  sa  obzirom  da  se  zbijanjem 
mijenjaju  osobine  ugrađenog  materijala,  npr.  njegova  nosivost,  čvrstoća,  stišljivost 
kao  i vodopropusnost  zbijanje  se  može  smatrati  stabilizacijskim  postupkom. 

Zadatak  zbijanja  je  popravljanje  građevinsko  tehničkih  osobina  tla  smanjenjem 
zapremine  pora  ispunjenih  zrakom,  a djelomično  i vodom.  Zbog  gušćeg  slaganja 
čestica  tla  povećava  se  čvrstoća,  a smanjuju  se  stišljivost  i vodopropusnost  takvog 
materijala. 

Zbijanjem  se  smanjuje  opasnost  da  se  vezana  tla  natope  vodom  i nabubre,  kao  i da 
im  se  znatno  povećaju  deformacije  pod  djelovanjem  opterećenja  (pad  nosivosti). 
Postignuta  zbijenost  zavisi  od  mašina  za  zbijanje,  postupku  zbijanja,  vrsti  tla, 
sadržaju  vode  i deformabilnosti  podloge.  Ovakva  kompleksna  zavisnost  traži 
poznavanje  geomehaničkih  osobina  tla,  sposobnosti  mašina  za  zbijanje,  sa 
posebnim  osvrtom  na  njihovo  djelovanje  na  zbijanje  pri  nepravilnoj  primjeni,  pa 
poznavanje  samih  radnih  procesa  zbijanja  i ispitivanje  zbijenosti  za  kontrolu 
propisanog  kvaliteta.  Različiti  materijali  ne  reaguju  jednako  na  pojedine  mašine  za 
zbijanje.  Najveći  utjecaj  na  zbijanje  imaju: 

1 . vrsta  materijala  koji  se  zbija, 

2.  stanje  vlažnosti  materijala, 

3.  tražena  zbijenost  materijala, 

4.  primjena  mašina. 


Nekoherentna  tla 

Rastresito  nevezano  tlo  zbija  se  djelovanjem  vibracija  tako  da  se  materijal  tla  pod 
vibracijama  zbog  gotovo  nestalih  sila  unutrašnjeg  trenja  (uslijed  vibracija),  a uz 
djelovanje  vlastite  težine  i djelomično  prisutne  težine  mašine  za  zbijanje,  počinje 
slagati  tako,  da  manja  zrna  upadaju  u šupljine  između  većih  zrnaca.  Na  taj  način 
dobivamo  gušću  strukturu  nevezanog  materijala.  Za  nevezani  materijal  jačina 
vibracija  (veličina  amplituda)  ima  relativno  malo  značenje  pri  zbijanju. 

Koherentna  tla 

Kod  koherentnog  tla  slabijim  vibracijama  se  ne  može  savladati  prisutna  sila  kohezije 
radi  zbijanja  materijala.  Da  bi  se  ta  sila  savladala,  treba  dovoljno  velika  udarna  sila 
mašine  za  zbijanje,  tj.  dovoljno  velika  amplituda,  odnosno  velika  težina  mašine  za 
zbijanje  tla. 

Zbijanje  vezanog  tla  pojedinačnim  snažnim  udarcima,  tj.  velikom  amplitudom, 
odnosno  veća  težina  mašine  ima  veće  značenje,  nego  na  nevezanom  zemljanom 
materijalu.  Vezano  tlo,  kad  sadržava  glinu  koja  ima  pojedinačne  čestice  u obliku 
pljosnatih  listića  ili  sitnih  kuglica,  formira  u prirodi  raznoliku  strukturu:  lančanu, 
mrežastu  ili  pahuljastu.  Ovakva  struktura  vezanog  tla  »upija«  (prigušuje,  amortizuje) 
opterećenja  ili  udarce  izazvane  mašinom  za  zbijanje  znatno  bolje,  nego  nevezano 
tlo.  U vezanom  materijalu  smičuća  sila  zavisi  od  vlažnosti,  s tim  da  sa  povećanjem 
vlažnosti  pada,  te  kod  granice  tečenja  praktično  dostiže  vrijednost  blizu  nuli. 

Drugim  riječima  vlažnost  ima  vrlo  velik  uticaj  na  zbijanje  vezanog  materijala,  kao  i 
veći  udari  (amplitude),  odnosno  veća  težina  mašine  za  zbijanje. 


STABILIZACIJA  KREČOM 


Za  stabilizaciju  krečom  pogodna  su  prvenstveno  koherentna  glinovita  tla,  dok  se 
nekoherentna  tla  mogu  stabilizovati  na  ovaj  način  jedino  ako  sadrže  određeni  dio 
gline,  ali  u praksi  to  rijeđe  dolazi  u obzir. 

Poznato  je  da  je  prirodno  glinovito  tlo  vrlo  osjetljivo  na  promjenu  vlažnosti  i kod 
visokih  sadržaja  vode  postaje  nepodesno  kao  građevinski  materijal  bilo  da  se  radi  u 
njemu  ili  s njim. 

Kod  stabilizacije  tla  krečom  dolazi  do  reakcije  između  kreča  i minerala  gline.  Kreč  se 
dodaje  tlu  ili  u obliku  hidrata  Ca(OH)2  ili  živog  kreča  CaO,  koje  se  gasi  vlagom  iz  tla 
pri  čemu  opet  nastaje  kalcijev  hidroksid  Ca(OH)2. 

U tlu  kalcijev  hidroksid  se  djelomično  disocira  u Ca  ione  i OH  ione.  Dolazi  do 
kationske  izmjene  pri  kojoj  se  natrijum  iz  visokoplastičnih  glina  zamijenjuje  kalcijem 
iz  kreča.  Na  taj  se  način  dobiva  kalcijska  glina  koja  ima  znatno  manju  plastičnost 
nego  natrijska.  Kreč  ujedno  povećava  pH  vrijednost  tla  do  12,6  što  omogućava 
potpunu  zamjenu  kationa  i poboljšava  topljivost  silikata  i aluminata  koji  se  nalaze  u 
glini. 

Reakcija  nastala  kationskom  izmjenom  ima  vrlo  brzi  tok,  u tlu  se  tako  reći 
momentalno  nakon  dodavanja  kreča  bitno  mijenjaju  svojstva  glina. 

Poboljšava  se  obradljivost  glinenog  tla,  mogućnost  zbijanja  i početna  čvrstoća 
mješavine  tlo-kreč.  Nakon  toga  dolazi  do  dugotrajne  reakcije  kreča  sa  aktivnim 
silikatima  i mineralima  gline,  to  jest  dolazi  do  pucolanske  reakcije. 


Određivanje  sastava  stabilizacijske  mješavine 

Prije  početka  rada  na  stabilizaciji  u laboratoriju  se  određuje  prethodni  radni  sastav 
(receptura).  Nakon  određivanja  osnovnih  osobina  tla  koje  se  želi  stabilizovati 
(granulometrijski  sastav,  granice  konzistencije,  organske  materije,  Proctor)  pristupa 
se  izradi  i ispitivanju  mješavina  tla  sa  raznim  količinama  dodatog  kreča. 

Pored  spomenutih  osobina  kod  mješavina  se  ispituje  čvrstoća  na  pritisak  na 
valjkastim  uzorcima  10  cm  visine  11,7  cm  ili  15,2  cm  i visine  15,2  cm  koji  se  čuvaju 
u vlažnom  prostoru  7 i 28  dana. 

Za  posteljicu  se  traži  da  minimalna  čvrstoća  na  pritisak  bude: 

- nakon  7 dana  0,4  MN/m2 

- nakon  28  dana  0,5  MN/m2. 

Na  osnovu  dobijenih  rezultata,  a uzimajući  u obzir  kriterije  za  čvrstoću,  bira  se 
mješavina  za  recepturu.  Recepturom  se  daju  ovi  podaci: 

- potrebna  količina  kreča  u mas.%  u odnosu  na  suhu  masu  tla, 

- optimalna  vlažnost  mješavine  tla  i kreča, 

- maksimalna  suha  prostorna  masa  mješavine  po  Proctoru 

- čvrstoća. 

Potrebna  količina  kreča  obično  se  kreće  od  3 do  5%  od  mase  suhog  tla,  izuzetno  do 
10%  za  slučajeve  vrlo  plastičnog  i mokrog  tla. 

Na  sloj  glinovitog  tla  debljine  20  cm  razastire  se  prema  tome  oko  10  do  15  kg  kreča 
po  m2. 


Izvođenje  stabilizacije  krečom 

Postupak  stabilizacije  tla  krečom  na  gradilištu,  najkraće  opisano  se  sastoji  od 
homogenog  mješanja  tla  s odgovarajućon  količinom  kreča  pri  čemu  mješavina  u 
pravilu  mora  imati  optimalnu  vlažnost.  Mješavina  tla  i kreča  se  zbija,  a zatim  do 
tražene  zbijenosti  njeguje  određeno  vrijeme  - do  postizanja  zahtijevanih 


Stabilizacija  cementom 

Za  razliku  od  kreča  koji  zahtijeva  glinoviti  materijal,  cementom  se  mogu  stabilizovati 
i nekoherentni  materijali.  Cement,  naime,  sadrži  u sebi  pucolanske  komponente  pa 
predstavlja  samostalno  vezivo. 

Kod  nekoherentnog  tla  (npr.  pijeska)  pomiješanog  sa  cementom,  uz  prisutnost  vode 
dolazi  do  hidratacije  cementa,  do  stvaranja  određenih  produkata  (u  prvom  redu 
kalcijevih  i aluminijevih  hidrata)  i do  sljepljivanja  i povezivanja  zrnaca.  Obavijanje 
zrnaca  je,  zbog  relativno  male  količine  cementa,  nepotpuno,  tako  da  sistem  ima 
veliku  poroznost,  ali  je  inače  čvrst  i stabilan,  tj.  mehanički  otporan,  a isto  tako  znatno 
mu  je  poboljšana  otpornost  protiv  nepovoljnih  vremenskih  i hidroloških  okolnosti 
(kiša,  smrzavanje). 

Kod  mješavine  koherentnog  tla  (prašinaste  gline  i sl.)  i cementa  dolazi  isto  tako  do 
hidratacije  i pojave  vezivanja  čestica  tla.  Kod  manje  količine  cementa  u 
stabilizacijskoj  mješavini  mogu  se  stvoriti  jezgre  koje  međusobno  nisu  povezane,  ali 
ipak  učvršćuju  strukturu,  dok  se  kod  većih  količina  cementa  razvija  fini  cementni 
skelet  koji  prožima  materijal  i poboljšava  mu  mehaničke  karakteristike.  Kod  ove 
vrste  materijala  postoji  i dodatni  stabilizacijski  efekt,  jer  se  prilikom  hidratacije  iz 
cementa  oslobađa  određena  količina  živog  kreča  koji,  zatim,  stupa  u reakciju  s 
aktivnim  silikatima  i mineralima  gline  iz  tla  i u jednom  dužem,  sporijem  procesu 
dodatno  povećava  čvrstoću  materijala. 


Za  stabilizaciju  tla  sa  cementom  preporučuju  se  cementi  nižih  čvrstoća  kao  što  je 
PC-25  i eventualno  PC-30,  a nikako  jači  cementi.  Prvi  razlog  je  što  jačeg  cementa 
treba  dodati  manje,  pa  to  u nekim  slučajevima  može  otežati  postizanje  homogene 
mješavine. 

Drugi  je  razlog  i važniji.  Naime,  cementom  stabilizirani  materijali  su  dosta  kruti,  a 
rade  se  u kontinuiranim  površinama  pa  su  skloni  nastajanju  pukotina.  Svakako  da  toj 
pojavi  pogoduju  jači  cementi,  koji  izazivaju  i veće  stezanje  mješavine. 

Voda  koja  se  eventualno  dodaje  tlu  radi  postizanja  optimalne  vlažnosti  treba  biti  čista 
i pogodna  za  radove  sa  cementom.  Voda  ima  u stabilizaciji  dvije  uloge  - služi  za 
podmazivanje  čestica  i omogućavanje  djelotvornog  zbijanja  (optimalna  vlažnost),  te 
za  proces  hidratacije  cementa.  Zbog  toga  je  potrebna  vlažnost  mješavine  tla  i 
cementa  nešto  viša  od  optimalne  vlažnosti  samog  tla. 

Mješavine  tla  s određenim  dodacima  cementa  ispituju  se  u pogledu  čvrstoće  i 
otpornosti  prema  vodi  i smrzavanju,  na  osnovi  čega  se  određuje  receptura. 

Tražena  čvrstoća  na  pritisak  (uzorci  su  isti  kao  kod  krečne  stabilizacije)  iznosi: 

• nakon  7 dana  1 ,4  MN/m2 

• nakon  28  dana  1 ,75  MN/m2 
Recepturom  se  određuje: 

• postotak  cementa  u odnosu  na  suhu  masu  tla 

• optimalna  vlažnost  mješavine  tlo-cement  po  Proctoru  (standardnom) 

• maksimalna  suha  prostorna  masa  po  Proctoru 

• minimalna  čvrstoća  (nakon  7,  odnosno  28  dana) 

• da  li  je  stabilizirani  materijal  otporan  prema  vodi  i eventualno  prema  smrzavanju 


Potrebna  količina  cementa  dosta  varira  u zavisnosti  od  vrste  tla  i vrste  cementa. 
Ona  se  određuje  tako  da  bude  minimalno  potrebna  da  se  zadovolje  traženi  zahtjevi 
i to  ne  samo  zbog  ekonomičnosti,  nego  i zbog  opasnosti  da  ne  dođe  do  pojave 
pukotina. 

U tabeli  su  prikazane  granice  potrebnih  količina  cementa  kod  pojedinih  vrsta 
materijala  u postocima  od  mase  tla,  kao  i za  stabilizaciju  sloja  tla  debljine  20  cm. 


Vrsta  tla 

Sadiiaj  cementa 

u % mase  suhog  tla 

u m za  sloj  dobljino  20  cm 

Pijesak  i prašinasti  pij-esak 

6 do  10 

22  do  80 

Jednozinf  pijesak 

8 do  12 

28  do  37 

Prašinasto  tlo 

7 do  12 

22  do  37 

GLina 

10  do  16 

34  do  45 

Stabilizacija  tla  cementom  danas  je  u potpunosti  mehanizirana.  Razvijeni  su  i 
usavršene  mašine  za  stabilizaciju  koji  daju  velike  radne  učinke.  Tehnologija  je  vrlo 
slična  onoj  kod  stabilizacije  tla  krečom.  Postupak  stabilizacije  radi  se  na  samom 
gradilištu  ("mix-in-place"),  a uključuje  4 osnovne  faze: 

• pripremu  planuma, 

• razastiranje  cementa, 

• miješanje  tla  sa  cementom  i 

• zbijanje. 


OSTALE  METODE  POBOUŠANJA  TLA 


Dubinska  konsolidacija 

- u nekoherentnom  tlu 

- u trošnim  raspucalim  masivima 

Postižemo  : - povećanje  čvrstoće 

- vodonepropusnost 

- smanjenje  stišljivosti,  izbjegavanje 
naknadnog  slijeganja 

Potpuna  konsolidacija 

1 . Dreniranjem 

2.  Injektiranjem  raspucalog  stijenskog  masiva  ali  i šljunkovitog  tla 
- ispunjavanje  šupljina  raznim  vezivom 

3.  predopterećenjem  podtla  (muljevita  tla  zasićena  vodom) 

- stalnim  nadosipavanjem  povećava  se  pritisak  na  tlo  i u tlu  ( dugotrajno  ) 


Dubinsko  sabijanje 


a)  udarom 

- za  sva  tla 

- poboljšava  nosivost  2-4  puta 

- slobodnim  padom  betonske  ili  čel.  ploče 

- visina  15-40  m 

- sabija  1 0-30  m 

- masa  do  40  t 


b)  Vibroflotacijom 


- dubinsko  vibriranje  šljunkovitog  tla 

- vibratorske  igle  3-5m  ; 2t , ovješene  o krak  bagera 

- prodiranje  u tlo  pod  djelovanjem  mase  i pritiska  vode 

- izvlačenjem  nastavlja  se  sa  sabijanjem 


Konsolidacija  izvođenjem  šipova 

A ) nevezani  šljunčani  šipovi 

1 . izvođenje  šipova  sa  prethodnim  vibriranjem  tla 

- opterećenje  se  prenosi  do  nosivih  slojeva 

- za  tla  sa  10-15  % materijala  glinenog  porijekla  (gdje  ostale  mjere  ne  daju 
rezultate) 

- za  koherentna  tla  zasićena  vodom 
Tehnologija  izvođenja: 

- vibratori  ovješeni  na  krak  dizalice  ulaze  u tlo 

- vibrira  se,  prilikom  izvlačenja  vibratora  puni  se  kvalitetnim  šljunčanim  materijalom 

- dodani  materijal  se  također  vibrira 

- novija  tehnologija  vrši  punjenje  kroz  vibrator  prilikom  njegova  izvlačenja 


Izvođenje  šipova  sa  prethodnim  bušenjem  tla 


- metoda  izvođenja  betonskih  pilota 

- bušenje  rupa  0 oko  lm 

- zaštita  kolonom 

- punjenje  šljunkom  uz  izvlačenje  kolone 

- sabijanje  novog  materijala 
-sporija  i skuplja  matoda 

- Šljunčani  šipovi  izvedeni  sa  prethodnim  miniranjem  tla 

- nasipanje  tla  boljim  materijalom 

- bušenje  rupa,  punjenje  eksplozivom  i aktiviranje 


propadanje  materijala  u stvoreni  prostor  i “ stvaranje  “ šipova 
- dodatno  nasipanje 
valjanje 

Vezani  šljunčani  šipovi 

- postupak  mlaznog  injektiranja  (jet-grouting) 

- za  sve  vrste  tla 

Tehnologija  izvođenja 

- izvođenje  bušotina 

- ubrizgavanje  otopine  s vezivom  kroz  mlaznice  na  vrhu  pribora  za  bušenje 

- pritisak  300-500  bar-a 

- materijal  se  razara,veže  i stvara  se  “vezani  “ šip 

- prodiranje  veziva  do  2,5  m promjera 


Vtbro-compaction  (Ftee  hanging)  Vibro-compaction  (Mouited  on  a mast ) 


Suvremeni  materijali  u postupcima  stabilizacije 

Proizvodi  za  stabilizaciju  slabo  nosivih  tala  mogu  se  podijeliti  u nekoliko  osnovnih 
grupa: 

• proizvodi  na  osnovi  sintetskih  polimera  (primjerice  akrilat,  polivinil  acetat), 

• enzimi  i biološka  sredstva, 

• ionski  proizvodi, 

• lignini, 

• smole 

• ostali  tipovi  sredstava  za  stabilizaciju 

Na  tržištu  je  danas  dostupan  velik  broj  sredstava  na  osnovi  sintetičkih  polimera  . 
Dostupni  su  većinom  u obliku  emulzija  ili  u praškastom  obliku. 

Ako  se  nalaze  u obliku  emulzija  primjena  im  je  vrlo  jednostavna.  Polimerna 
emulzija  uobičajeno  sadrži  40-50  % polimera  te  1-2  % emulgatora  rastopljenih  u vodi. 
Kod  praškastih  su  sredstava  polimeri  obično  pomiješani  s nekim  drugim  materijalima, 
primjerice  vapnom  ili  letećim  pepelom,  tako  da  polimeri  obavijaju  čestice  tih 
materijala. 

Polimeri  u tlu  mogu  djelovati  na  više  načina.  Primjerice  akril  polimeri  pri  sušenju 
očvršćuju  te  razvijaju  kemijsku  vezu  koja  sljepljuje  zrna.  Neki  od  polimernih  materijala 
djeluju  i kao  encimi. 

Najveći  broj  proizvoda  na  bazi  polimera  namijenjenih  stabilizacijama  tla  su  vinil 
acetati  ili  akril  kopolimeri. 


Osnovnu  strukturu  enzima  čine  proteini  koji  u biološkom  sistemu  djeluju  kao 
katalizatori.  Za  stabilizaciju  sredstvima  na  osnovi  enzima  pogodna  su  tla  s učešćem 
prašinastih  čestica,  čestica  gline  i organskih  materijala  većim  od  20  %. 

Enzimi  koji  se  dodaju  u tlo  ostaju  stalno  reaktivni.  Djeluju  tako  da  u tlu  sintetiziraju 
određene  grupe  hemijskih  komponenata  i njihovo  djelovanje  ograničavaju  na 
određene  veze  u materijalima  sa  kojim  reaguju. 

Elektroliti  koje  sadrže  sredstva  za  stabilizaciju  na  bazi  iona  utiču  na  osnovnu  prirodu 
minerala  glina.  U tlu  sa  normalnim  sadržajem  vlage  elektroliti  se  prenose  osmozom. 
Oni  otpuštaju  apsorbiranu  vodu  pretvarajući  se  pritom  u gustu  suhu  masu.  Sredstva 
na  osnovi  iona  imaju  efekta  ako  je  sadržaj  finih  čestica  najmanje  35  % mase  suhog 
tla  i ako  postoji  određen  udio  minerala  glina  u sastavu  sitnih  čestica.  Najveći  broj 
proizvoda  iz  ove  grupe  izrađuje  se  na  osnovi  sulfoniranih  ugljikovodika. 

Glavni  reagens  je  dvodijelni  molekul.  Jedan  dio  molekula  apsorbira  se  na  površinu 
čestica  gline,  smanjuje  im  kapacitet  ionske  izmjene.  Takva  transformacija  minerala 
gline  rezultira  nemogućnošću  apsorpcije  vode,  odnosno  gline  se  iz  hidrofilnih 
pretvaraju  u hidrofobne.  Druga  komponenta  djeluje  kao  mazivo  koje  omogućuje 
bolju  pokretljivost  čestica  te  time  i mogućnost  postizanja  boljih  učinaka 
zbijanja  uz  primjenu  manje  energije.  Upotrebom  ovih  materijala  za  stabilizaciju 
postiže  se  veća  suha  gustoća  za  određenu  energiju  zbijanja  u poređenju  sa 
prirodnim 
tlom. 


Lignin  je  prirodni  polimer,  osnovni  element  drveta.  Sulfatni  lignin  koji  se 
upotrebljava  pri  stabilizacijama  dobiva  se  pri  preradi  drveta  prilikom  proizvodnje 
celuloze.  Proizvodi  na  osnovi  lignina  najviše  se  upotrebljavaju  kao  sredstva  za 
sprečavanje  prašenja,  ali  pokazali  su  se  i kao  dobra  sredstva  za  kratkotrajno 
povećanje  nosivosti.  Provedena  istraživanja  primjene  ovih  materijala  pokazala  su 
da  se  dodatkom  od  5 % lignosulfata  osigurava  vodonepropusnost  u prašinastim 
pijescima. 

Grupa  sredstava  na  osnovi  smola  obuhvata  širok  raspon  proizvoda.  Dio  sredstava 
na  osnovi  smola  su  prirodni  proizvodi,  što  znači  da  su  biodegradibilni  i kao  takvi 
imaju  prilično  kratkotrajan  učinak.  S druge  strane,  proizvodi  na  osnovi  uljnih  smola, 
koji  su  nerazgradivi,  imaju  mnogo  trajniji  učinak.  Mehanizam  djelovanja  koji 
karakteriše  ovu  grupu  proizvoda  sastoji  se  u oblaganju  i povezivanju  sitnih  čestica 
tla.  Neke  od  smola  na  osnovu  kojih  su  izrađeni  ovi  proizvodi  pri  tome  mogu  stvoriti 
hidrofobnu  površinu  nakon  obavijanja  sitnih  čestica. 


